Santander

Santander je prístavné mesto severe Španielska a administratívne centrum Kantábrie. Dejiny Počas Rímskej ríše bolo mesto známe ako Portus Victoriae Iuliobrigensium. Dnešný názov mesta je odvodený od mučeníka svätého Emeteria, ktorý tu bol podľa legendy popravený. V roku 1187 vytvoril kráľ Alfonz VIII. v meste opátstvo. V roku 1248 sa mesto zúčastnilo bitky o Sevillu a ako odmenu získalo erb. Za svoj rozvoj vďačí mesto výhodnej polohe svojho prístavu, ktorý bol dôležitým nielen v stredoveku ale aj neskôr v obchode s Novým svetom. V roku 1755 sa Santander stal mestom. 3. novembra 1893 explodovala v prístave loď Cape Machichaco, ktorá bola naložená dynamitom a zabila približne 600 ľudí. Ďalšia katastrofa sa stala v roku 1941, keď v meste vypukol veľký požiar. Na začiatku 20. storočia sa Santander stal obľúbeným letoviskom kráľa Alfonza XIII., ktorý tu postavil svoje letné sídlo. V súčasnosti je mesto obľúbeným miestom na kúpanie v mori s pieskovými plážami. Osobnosti Severiano Ballesteros (* 1957 – † 2011) – golfista María Gutiérrez Blanchard (* 1881 – † 1932) – maliarka Matilde Camus (* 1919) – poetka Iván Helguera (* 1975) – futbalista Pedro Munitis (* 1975) – futbalista Eduardo Noriega (* 1973) – herec Iván de la Peña (* 1976) – futbalista Fernando San Emeterio (* 1984) – basketbalista Referencie Iné projekty Commons ponúka multimediálne súbory na tému Santander Zdroj Tento článok je čiastočný alebo úplný preklad článku Santander, Cantabria na anglickej Wikipédii.